
RAPORT

asupra proiectului de Lege privind asigurarea pentru accidente de muncă şi boli profesionale 

În urma examinării proiectului de Lege privind asigurarea pentru accidente de muncă şi boli profesionale, în şedinţele din 29 septembrie şi 6 octombrie 1999, Comisia pentru muncă şi protecţie socială propune ca acesta să fie supus spre dezbatere şi adoptare cu următoarele amendamente:

	Nr. crt.
	Articolul

(textul iniţial)
	Amendamentul propus

(autorul)

Text adoptat de comisie
	Motivarea

	0
	1
	2
	3

	1
	Art.3. Asigurarea pentru accidente de muncă şi boli profesionale se fundamentează pe principiul asumării riscului profesional de către cei ce beneficiază de rezultatul muncii prestate.


	Se propune reformularea textului după cum urmează: 

“Art.3. Asigurarea pentru accidente de muncă şi boli profesionale se fundamentează pe următoarele principii:

a) asigurarea este obligatorie pentru toţi cei ce utilizează forţă de muncă angajată cu contract individual de muncă;

b) riscul profesional este asumat de cei ce beneficiază de rezultatul muncii prestate;

c) fondul de asigurare pentru accidente de muncă şi boli profesionale se constituie din contribuţii diferenţiate în funcţie de risc, suportate de către angajatori sau de către persoanele fizice care încheie asigurarea potrivit prevederilor prezentei legi;

d) creşterea rolului activităţii de prevenire în vederea reducerii numărului accidentelor de muncă şi bolilor profesionale.”
Autor: dl deputat Ion Giurescu
	Pentru o mai bună sistematizare a legii.

	0
	1
	2
	3

	2
	Art.4. Fondul de asigurare pentru accidente de muncă şi boli profesionale se constituie din contribuţii diferenţiate în funcţie de risc, suportate de angajatori sau de către persoanele fizice care încheie asigurarea potrivit prevederilor prezentei legi.


	Se propune eliminarea textului.

Autor: dl deputat Ion Giurescu 
	Întrucât textul a fost preluat în cadrul reformulării art.3.

	3
	__


	Se propune introducerea unui nou text, ca art.4, cu  următorul cuprins:

“Art.4. (1) Prin asigurarea pentru accidente de muncă şi boli profesionale, răspunderea civilă a persoanei fizice sau juridice pentru prestaţiile prevăzute prin prezenta lege şi pentru care s-a plătit contribuţia de asigurare, este preluată de către asigurator.

(2) În situaţia în care se face dovada unor prejudicii care nu sunt acoperite prin prevederile prezentei legi, în mod subsidiar şi complementar intră în funcţiune răspunderea civilă potrivit dreptului comun.”

Autor: dl deputat Ion Giurescu
	Pentru completarea textului cu prevederi privind răspunderea civilă.

	4
	Art.8. (2) Fondul Naţional îşi exercită atribuţiile prin fondurile teritoriale de asigurare pentru accidente de muncă şi boli profesionale sau prin asociaţiile de asigurare pentru accidente de muncă şi boli profesionale, denumite în continuare fonduri teritoriale şi respectiv asociaţii de asigurare.


	Se propune reformularea textului după cum urmează: 

“Art.8. (2) Fondul Naţional îşi exercită atribuţiile prin fondurile teritoriale de asigurare pentru accidente de muncă şi boli profesionale sau prin asociaţiile de asigurare pentru accidente de muncă şi boli profesionale, denumite în continuare fonduri teritoriale şi respectiv asociaţii profesionale de asigurare.”

Autor: dl deputat Ion Giurescu
	Pentru o mai corectă formulare.

	5
	Art.10. (1) În vederea realizării asigurării pentru accidente de muncă şi boli profesionale şi stabilirii cuantumului contribuţiei datorate, angajatorul are obligaţia de a comunica asiguratorului, printr-o declaraţie pe proprie răspundere, numărul de angajaţi, domeniul de activitate, fondul de salarii precum şi orice alte informaţii solicitate în acest scop.

(2) Declaraţia va fi depusă la sediul asiguratorului cu minimum 15 zile înainte de încheierea asigurării, pentru stabilirea contribuţiei în condiţiile legii.
	Se propune reformularea textului după cum urmează:

“Art.10. (1) În vederea realizării asigurării pentru accidente de muncă şi boli profesionale şi stabilirii cuantumului contribuţiei datorate, angajatorul are obligaţia de a comunica asiguratorului, printr-o declaraţie pe proprie răspundere, numărul de angajaţi, domeniul de activitate conform Clasificării Activităţilor din Economia Naţională, fondul de salarii precum şi orice alte informaţii solicitate în acest scop.

(2) Declaraţia scrisă va fi depusă la sediul asiguratorului cu minimum 15 zile înainte de încheierea asigurării, pentru stabilirea contribuţiei în condiţiile legii.”

Autor: dl deputat Ion Giurescu
	Pentru a asigura un sistem informaţional cât mai precis.

	6
	Art.14. În cazul în care din culpa angajatorului, nu s-a încheiat asigurarea pentru accidente de muncă şi boli profesionale, costul prestaţiilor şi serviciilor de asigurare prevăzute prin prezenta lege se suportă de către angajator.


	Se propune reformularea textului după cum urmează:

“Art.14. În cazul în care din culpa angajatorului nu s-a plătit contribuţia de asigurare pentru accidente de muncă şi boli profesionale, costul prestaţiilor şi serviciilor de asigurare prevăzute prin prezenta lege se suportă de către angajator.”

Autor: dl deputat Ion Giurescu


	Întrucât pentru funcţionarea sistemului de asigurare este necesară existenţa fondurilor care se constituie din contribuţiile de asigurare plătite efectiv de către angajatori.

	7
	Art.15. În cazul bolilor profesionale, dreptul la prestaţiile şi serviciile de asigurare se menţine şi ulterior încetării raporturilor de muncă sau de asigurare, dacă fostul asigurat face dovada, cu acte medicale eliberate în condiţiile legii, că boala a fost cauzată de factori profesionali specifici locului de muncă.
	Se propune reformularea textului după cum urmează:

“Art.15. (1) În cazul bolilor profesionale, depistate în timpul activităţii profesionale, dreptul la prestaţiile şi serviciile de asigurare se menţine şi ulterior încetării raporturilor de muncă sau de asigurare.

(2) În cazul bolilor profesionale, depistate ulterior încetării raporturilor de muncă sau de asigurare, dreptul la prestaţiile şi serviciile de asigurare se acordă dacă fostul asigurat face dovada, cu acte medicale eliberate conform legii, că boala a fost cauzată de factori profesionali specifici locului de muncă.”

Autor: dl deputat Ion Giurescu
	Pentru o mai corectă circumstanţiere a condiţiilor în care fostul asigurat are dreptul la prestaţiile şi serviciile de asigurare, ulterior încetării raporturilor de muncă sau de asigurare.

	8
	Art.19. Prevederile art.16 se aplică bolilor profesionale cercetate, declarate şi evidenţiate potrivit prevederilor Legii protecţiei muncii nr. 90/1996.


	Se propune reformularea textului după cum urmează:

“Art.19. Prevederile art.16 se aplică bolilor profesionale cercetate, declarate, înregistrate şi evidenţiate potrivit prevederilor Legii protecţiei muncii nr. 90/1996.”

Autor: dl deputat Ion Giurescu
	Pentru respectarea procedurii prevăzută de Legea protecţiei muncii nr.90/1996.

	9
	CAPITOLUL V

PRESTAŢII ŞI SERVICII DE ASIGURARE


	Se propune reformularea titlului capitolului V după cum urmează:

“CAPITOLUL V

PRESTAŢII ŞI SERVICII DE ASIGURARE PENTRU ACCIDENTE DE MUNCĂ ŞI BOLI PROFESIONALE”

Autor: dl deputat Ion Gurescu
	Pentru o mai corectă formulare.

	10
	Art.25. Asiguraţii au dreptul la tratament medical corespunzător leziunilor şi afecţiunilor cauzate prin accidente de muncă sau boli profesionale, după cum urmează:

a) tratament medical ambulatoriu, prescris de medic;

b) analize medicale şi medicamente;

c) asistenţă medicală de urgenţă în mijloace de transport specializate şi unităţi sanitare;

d) servicii medicale, cu prioritate în spitale sau clinici specializate pentru boli profesionale;

e) tratament de recuperare funcţională în unităţi speciale;

f) servicii de chirurgie plastică şi reparatorie;

g) servicii de fizioterapie.


	Se propune reformularea textului după cum urmează: 

“Art.25. Asiguraţii au dreptul la tratament medical corespunzător leziunilor şi afecţunilor cauzate prin accidente de muncă sau boli profesionale, după cum urmează:

a) asistenţă medicală de urgenţă la locul accidentului în mijloace de transport specializate şi unităţi sanitare;

b) tratament medical ambulatoriu, prescris de medic;

c) analize medicale şi medicamente;

d) servicii medicale, cu prioritate în spitale sau clinici specializate pentru boli profesionale;

e) tratament de recuperare funcţională în unităţi speciale;

f) servicii de chirurgie plastică şi reparatorie;

g) servicii de fizioterapie;

h) cure balneoclimaterice prescrise de medicul asiguratorului.”
Autor: dl deputat Ion Giurescu
	Pentru o enumerare fireasca şi completă a acestor prestaţii.

	11
	Secţiunea a 2a
Prestaţii şi servicii pentru reabilitare profesională


	Se propune înlocuirea sintagmei “a 2a” cu sintagma “a 2-a”, precum şi corectarea acestei greşeli gramaticale la numerotarea fiecărei secţiuni.

Autor: dl deputat Ion Giurescu
	Pentru corectitudine din punct de vedere gramatical.

	12
	Art.39. Indemnizaţia pentru incapacitate temporară de muncă se suportă în primele 25 de zile de către angajator şi din a 25-a zi din fondul de asigurare pentru accidente de muncă şi boli profesionale.


	Se propune reformularea textului după cum urmează: 

“Art.39. Indemnizaţia pentru incapacitate temporară de muncă în cazul accidentului de muncă sau bolii profesionale se suportă pentru primele 3 zile de incapacitate de către angajator, iar din a 4-a zi de incapacitate din fondul de asigurare pentru accidente de muncă şi boli profesionale.”

Autor: dl deputat Ion Giurescu
	Pentru transferarea integrală a responsabilităţii privind plata indemnizaţiei asupra asiguratorului.



	13
	Art.41. (1) În situaţii temeinic motivate de posibilitatea recuperării medicale şi profesionale a asiguratului, medicul curant poate propune prelungirea  concediului medical peste 180 de zile.

(2) Medicul asiguratorului poate decide, după caz, prelungirea concediului medical pentru continuarea programului recuperator, reluarea activităţii în acelaşi loc de muncă sau la alt loc de muncă ori poate propune pensionarea de invaliditate.
	Se propune introducerea unui text nou, ca alin.(3), cu următorul cuprins:

“Art.41. (3) Prelungirea concediului medical peste 180 de zile se face pentru cel mult 90 de zile, conform procedurilor stabilite de Fondul Naţional, în raport cu evoluţia cazului şi rezultatele acţiunilor de recuperare.”

Autor: dl deputat Ion Giurescu 
	Pentru corelare cu proiectul Legii pensiilor şi a altor drepturi de asigurări sociale.

	14
	Art.62. Ajutorul de deces prevăzut la art.61 se acordă în sumă fixă, o singura dată, corespunzător cu numărul şi categoria persoanelor aflate în întreţinerea victimei după cum urmează:

a) pentru soţul supravieţuitor: echivalentul a 3 salarii calculate ca medie a veniturilor salariale realizate de asiguratul decedat, pe ultimele 6 luni anterioare decesului, dar nu mai puţin de 3 salarii medii brute pe economia naţională;

b) pentru copiii în vârstă de până la 16 ani, respectiv în vârstă de până la 26 de ani, dacă aceştia urmează cursurile de zi ale unei forme de învăţământ superior precum şi pentru copii care, la data decesului sunt încadraţi într-un grad de invaliditate:

· echivalentul a 5 salarii, calculate ca medie a veniturilor salariale realizate de asiguratul decedat pe ultimele 6 luni anterioare decesului, dar nu mai puţin de 5 salarii medii brute pe economia naţională, pentru un copil;

· echivalentul a 8 salarii, calculate ca medie a veniturilor salariale realizate de asiguratul decedat pe ultimele 6 luni anterioare decesului, dar nu mai puţin de 8 salarii medii brute pe economia naţională, pentru doi copii;

· echivalentul a 12 salarii, calculate ca medie a veniturilor salariale realizate de asiguratul decedat pe ultimele 6 luni anterioare decesului, dar nu mai putin de 12 salarii medii brute pe economia naţională, pentru trei sau mai mulţi copii.

pentru orice altă persoană aflată în întreţinerea victimei la data decesului acesteia, echivalentul unui salariu, calculat ca medie a veniturilor salariale realizate de asiguratul decedat pe ultimele 6 luni anterioare decesului dar nu mai puţin de un salariu mediu brut pe economia naţională pentru fiecare persoană.
	Se propune reformularea textului după cum urmează: 

“Art.62. Ajutorul de deces prevăzut la art.61 se acordă în sumă fixă, o singura dată, corespunzător cu numărul şi categoria persoanelor aflate în întreţinerea victimei după cum urmează:

a) pentru soţul supravieţuitor: echivalentul a 2 salarii calculate ca medie a veniturilor salariale realizate de asiguratul decedat, pe ultimele 6 luni anterioare decesului, dar nu mai puţin de 2 salarii medii brute pe economia naţională;

b) pentru copiii în vârstă de până la 16 ani, respectiv de până la 26 de ani, dacă aceştia urmează cursurile de zi ale unei forme de învăţământ superior precum şi pentru copiii care, la data decesului sunt încadraţi într-un grad de invaliditate:

· echivalentul a 2 salarii, calculate ca medie a veniturilor salariale realizate de asiguratul decedat pe ultimele 6 luni anterioare decesului, dar nu mai puţin de 2 salarii medii brute pe economia naţională, pentru un copil;

· echivalentul a 4 salarii, calculate ca medie a veniturilor salariale realizate de asiguratul decedat pe ultimele 6 luni anterioare decesului, dar nu mai puţin de 4 salarii medii brute pe economia naţională, pentru doi copii;

· echivalentul a 6 salarii, calculate ca medie a veniturilor salariale realizate de asiguratul decedat pe ultimele 6 luni anterioare decesului, dar nu mai putin de 6 salarii medii brute pe economia naţională, pentru trei sau mai mulţi copii;

c) pentru orice altă persoană aflată în întreţinerea victimei la data decesului acesteia, echivalentul unui salariu, calculat ca medie a veniturilor salariale realizate de asiguratul decedat pe ultimele 6 luni anterioare decesului dar nu mai puţin de un salariu mediu brut pe economia naţională pentru fiecare persoană.”                   Autor: dl deputat Ion Giurescu
	Pentru corelarea cuantumurilor acodate cu cele prevăzute în proiectul Legii pensiilor şi a altor drepturi de asigurări sociale.

	15
	Art.63. În cazul decesului persoanelor asigurate conform art.6 din prezenta lege ajutorul de deces se acordă astfel:

a) pentru soţul supravieţuitor o sumă echivalentă cu 3 venituri lunare asigurate realizate de asiguratul decedat pe ultimele 3 luni anterioare decesului, dar nu mai puţin decât echivalentul a trei salarii medii brute pe economia naţională;

b) pentru copiii în vârstă de până la 16 ani, respectiv în vârstă de până la 26 de ani, dacă aceştia urmează cursurile de zi ale unei forme de învăţământ superior precum şi pentru copiii care, la data decesului sunt încadraţi într-un grad de invaliditate:

· echivalentul a 5 venituri lunare asigurate, declarate de asiguratul decedat în ultima lună anterioară decesului, dar nu mai puţin de echivalentul a 5 salarii medii brute pe economia naţională, pentru un copil;

· echivalentul a 8 venituri lunare asigurate declarate de asiguratul decedat în ultima lună anterioară decesului, dar nu mai puţin de echivalentul a 8 salarii medii brute pe economia naţională, pentru doi copii;

· echivalentul a 12 venituri lunare asigurate, declarate de asiguratul decedat în ultima lună anterioară decesului, dar nu mai puţin de echivalentul a 12 salarii medii brute pe economia naţională, pentru trei sau mai mulţi copii.

c) Pentru orice altă persoană aflată în întreţinerea victimei la data decesului acesteia, echivalentul unui venit lunar asigurat declarat de asiguratul decedat, în ultima lună anterioară decesului, dar nu mai puţin de un salariu mediu brut pe economia naţională pentru fiecare persoană.


	Se propune reformularea textului după cum urmează: 

“Art.63. În cazul decesului persoanelor asigurate conform art.6 din prezenta lege ajutorul de deces se acordă astfel:

a) pentru soţul supravieţuitor o sumă echivalentă cu 2 venituri lunare asigurate realizate de asiguratul decedat pe ultimele 3 luni anterioare decesului, dar nu mai puţin decât echivalentul a 2 salarii medii brute pe economia naţională;

b) pentru copiii în vârstă de până la 16 ani, respectiv în vârstă de până la 26 de ani, dacă aceştia urmează cursurile de zi ale unei forme de învăţământ superior precum şi pentru copiii care, la data decesului sunt încadraţi într-un grad de invaliditate:

· echivalentul a 2 venituri lunare asigurate, declarate de asiguratul decedat în ultima lună anterioară decesului, dar nu mai puţin de echivalentul a 2 salarii medii brute pe economia naţională, pentru un copil;

· echivalentul a 4 venituri lunare asigurate declarate de asiguratul decedat în ultima lună anterioară decesului, dar nu mai puţin de echivalentul a 4 salarii medii brute pe economia naţională, pentru doi copii;

· echivalentul a 6 venituri lunare asigurate, declarate de asiguratul decedat în ultima lună anterioară decesului, dar nu mai puţin de echivalentul a 6 salarii medii brute pe economia naţională, pentru trei sau mai mulţi copii.

c) pentru orice altă persoană aflată în întreţinerea victimei la data decesului acesteia, echivalentul unui venit lunar asigurat declarat de asiguratul decedat, în ultima lună anterioară decesului, dar nu mai puţin de un salariu mediu brut pe economia naţională pentru fiecare persoană.”

Autor: dl deputat Ion Giurescu 
	Pentru corelarea cuantumurilor acodate cu cele prevăzute în proiectul Legii pensiilor şi a altor drepturi de asigurări sociale.

	16
	Art.64. (1) Valoarea totală a ajutoarelor acordate nu poate depăşi echivalentul a 20 de salarii medii brute pe economie.

 
	Se propune reformularea textului după cum urmează: 

“Art.64. (1) Valoarea totală a ajutoarelor acordate nu poate depăşi echivalentul a 10 de salarii medii brute pe economie.

Autor: dl deputat Ion Giurescu 
	Pentru corelarea cuantumurilor acodate cu cele prevăzute în proiectul Legii pensiilor şi a altor drepturi de asigurări sociale.

	17
	Art.73. Pentru prevenirea accidentelor de muncă şi a bolilor profesionale, eliminarea sau reducerea riscurilor profesionale, angajatorii trebuie să aplice măsurile tehnice şi organizatorice pe care experienţa şi stadiul tehnicii le permit şi care pot fi adaptate condiţiilor specifice de la locurile de muncă.


	Se propune eliminarea textului.

Autor: Comisia pentru sănătate şi familie
	Întrucât acest text este formulat la art.18 alin. (1) lit.c, în Legea nr.90/1996.

	18
	Art.74. Angajatorii au obligaţia de a asigura informarea, participarea şi colaborarea angajaţilor pentru adoptarea şi aplicarea măsurilor de prevenire a accidentelor de muncă şi a bolilor profesionale.


	Se propune:

a) să devină art.73 şi renumerotarea articolelor în continuare;

b) reformularea textului după cum urmează:

“Art.73. (1) Angajatorii au obligaţia de a asigura informarea, participarea şi colaborarea angajaţilor pentru adoptarea şi aplicarea măsurilor de prevenire a accidentelor de muncă şi a bolilor profesionale.

(2) Angajaţii au obligaţia de a participa la acţiuni privind adoptarea unor măsuri de securitate şi sănătate în muncă, atunci când sunt solicitaţi în acest scop de către angajatori.”

Autor: dl deputat Ion Giurescu
	Pentru respectarea normelor de tehnică legislativă.

Întrucât s-a considerat necesar a se stabili prin lege obligaţii corelative în sarcina angajaţilor.

	19
	Art.75. Angajaţii nu suportă, în nici o situaţie, costul măsurilor de prevenire aplicate în condiţiile art.74.
	Se propune:

a) să devină art.74

b)  înlocuirea sintagmei “art.74” cu “art.73”.

Autor: dl deputat Ion Giurescu 
	Ca urmare a renumerotării.

	20
	Art.81. (2) În vederea realizării atribuţiilor prevăzute la alin.(1), personalul tehnic şi medical specializat, va colabora cu compartimentele de protecţia muncii, cabinetele medicale, comitetele de sănătate şi securitate în muncă şi autorităţile de stat competente.


	Se propune:

a) să devină art.80

b) înlocuirea sintagmei “comitetele de sănătate şi securitate în muncă” cu sintagma “comitetele de securitate şi sănătate în muncă”.

Autor: dl deputat Ion Giurescu
	Pentru concordanţă cu terminologia folosită în Legea nr.90/1996 privind protecţia muncii.

	21
	Art.82. În exercitarea atribuţiilor sale, personalul ce desfăşoară activităţi de prevenire a acidentelor de muncă şi bolilor profesionale este autorizat:

a) să dispună de acces liber în sediile angajatorilor sau la locurile de muncă organizate de aceştia;


	Se propune reformularea textului după cum urmează: 

“Art.81. În exercitarea atribuţiilor sale, personalul ce desfăşoară activităţi de prevenire a acidentelor de muncă şi bolilor profesionale este autorizat:

a) să dispună de acces liber în sediile angajatorilor sau la locurile de muncă organizate de aceştia şi să fie însoţit de persoanele desemnate de angajator;”

Autor: dl deputat Ion Giurescu 
	Pentru corelare cu prevederile Legii nr.90/1996 privind protecţia muncii.

	22
	Art.88. Atribuţiile de asigurare pentru accidente de muncă şi boli profesionale pot fi realizate, în condiţiile prezentei legi, şi de asociaţii de asigurare pentru accidente de muncă şi boli profesionale, denumite în continuare asociaţii, constituite în acest scop pe sectoare de activitate ale economiei naţionale.


	Se propune reformularea textului după cum urmează: 

“Art.87. (1) Atribuţiile specifice de asigurare pentru accidente de muncă şi boli profesionale pot fi realizate, în condiţiile prezentei legi, şi de asociaţii profesionale de asigurare pentru accidente de muncă şi boli profesionale, denumite în continuare asociaţii, constituite în acest scop pe sectoare de activitate ale economiei naţionale.

(2) Asociaţiile funcţionează pe bază de statut propriu, cu respectarea prevederilor Legii nr.21/1924 şi ale prezentei legi.”

Autor: dl deputat Ion Giurescu 
	Pentru o mai corectă formulare şi pentru concretizarea regimului juridic al asociaţiilor de asigurare.

	23
	Art.90. Pentru realizarea obiectului său de activitate Fondul Naţional are următoarele atribuţii:

a) coordonează şi controlează activitatea fondurilor teritoriale;

b) îndrumă şi controlează activitatea asociaţiilor;

c) garantează executarea prestaţiilor de asigurare în cazul insolvabilităţii asociaţiilor;

d) poate subvenţiona programe şi proiecte de prevenire a accidentelor de muncă şi bolilor profesionale, la propunerea fondurilor teritoriale sau la propunerea asociaţiilor;

e) propune măsuri pentru îmbunătăţirea serviciilor şi prestaţiilor de asigurare pentru accidente de muncă şi boli profesionale;

f) elaborează criteriile şi metodologia care stau la baza calculului contribuţiei de asigurare pentru accidente de muncă şi boli profesionale;

g) îndrumă şi controlează activitatea de prevenire a accidentelor de muncă şi bolilor profesionale desfăşurată de fondurile teritoriale sau de asociaţii;

h) controlează modul de acordare a prestaţiilor de asigurare pentru accidente de muncă şi boli profesionale prevăzute de prezenta lege;

i) controlează modul de acordare a stimulentelor pentru încurajarea aplicării măsurilor de prevenire şi reducere a nivelului de risc, stabilite prin normele metodologice de aplicare a prezentei legi;

j) poate organiza la nivel naţional, la propunerea fondurilor teritoriale sau la propunerea asociaţiilor, activitatea de recuperare funcţională, protezare, reorientare şi recalificare în vederea reintegrării profesionale pentru persoanele care au suferit accidente de muncă şi boli profesionale;

k) ţine evidenţa cazurilor asigurate şi a costurilor de asigurare la nivel naţional;

l) emite şi retrage autorizaţia de funcţionare a asociaţiilor.


	Se propune reformularea textului după cum urmează: 

“Art.89. Pentru realizarea obiectului său de activitate Fondul Naţional are următoarele atribuţii:

a) coordonează şi controlează activitatea fondurilor teritoriale;

b) îndrumă şi controlează activitatea asociaţiilor;

c) garantează executarea prestaţiilor de asigurare în cazul insolvabilităţii asociaţiilor;

d) poate subvenţiona programe şi proiecte de prevenire a accidentelor de muncă şi bolilor profesionale, la propunerea fondurilor teritoriale sau la propunerea asociaţiilor;

e) propune măsuri pentru îmbunătăţirea serviciilor şi prestaţiilor de asigurare pentru accidente de muncă şi boli profesionale;

f) elaborează criteriile şi metodologia care stau la baza calculului contribuţiei de asigurare pentru accidente de muncă şi boli profesionale;

g) îndrumă şi controlează activitatea de prevenire a accidentelor de muncă şi bolilor profesionale desfăşurată de fondurile teritoriale sau de asociaţii;

h) controlează modul de acordare a prestaţiilor de asigurare pentru accidente de muncă şi boli profesionale prevăzute de prezenta lege;

i) controlează modul de acordare a stimulentelor pentru încurajarea aplicării măsurilor de prevenire şi reducere a nivelului de risc, stabilite prin normele metodologice de aplicare a prezentei legi;

j) poate organiza la nivel naţional, la propunerea fondurilor teritoriale sau la propunerea asociaţiilor, activitatea de recuperare funcţională, protezare, reorientare şi recalificare în vederea reintegrării profesionale pentru persoanele care au suferit accidente de muncă şi boli profesionale;

k) ţine evidenţa cazurilor asigurate şi a costurilor de asigurare la nivel naţional;

l) emite şi retrage autorizaţia de funcţionare a asociaţiilor;

m) finanţează la nivel naţional studii de cercetare aplicativă în vederea elaborării de soluţii, dispozitive şi metode de prevenire a accidentelor de muncă şi bolilor profesionale;

n) organizează instruirea, formarea şi perfecţionarea personalului din domeniul asigurării pentru accidente de muncă şi boli profesionale;

o) face propuneri privind elaborarea proiectului de buget al asigurării pentru accidente de muncă şi boli profesionale;

p) administrează bugetul asigurării pentru accidente de muncă şi boli profesionale şi prezintă Guvernului raportul său de execuţie bugetară.”
Autor: dl deputat Ion Giurescu 
	Pentru o formulare mai exactă şi completă a atribuţiilor acestui fond.

	24
	__
	Se propune introducerea după art.94 devenit prin renumerotare art.93, a unui text nou, ca art.94, cu următorul cuprins:

“Art.94. (1) Conducerea operativă a activităţii Fondului Naţional se exercită de către un director general executiv, numit de preşedinte.

(2) Ocuparea postului de director general executiv se face prin concurs.”

Autor: dl deputat Ion Giurescu 
	Pentru clarificarea structurii organizatorice a Fondului Naţional.

	25
	__


	Se propune

a) introducerea după art.97, a două articole noi, ca art.98 şi art.99, cu următorul cuprins:

“Art.98. (1) Conducerea operativă a fondurilor teritoriale este asigurată de către un director executiv, numit de către preşedintele Fondului Naţional.

(2) Ocuparea postului de director executiv se face prin concurs, în condiţiile legii.
Art.99. Pentru rezolvarea problemelor legate de activitatea fondurilor teritoriale, directorii executivi sunt sprijiniţi de un consiliu consultativ, format din 15 membri, reprezentând autorităţile publice locale, organizaţiile sindicale şi patronale, numiţi după cum urmează:

a) 5 membri, de către prefecţi, reprezentând autorităţile publice locale;
b) 5 membri, prin consens, de către organizaţiile sindicale reprezentative la nivel local;

c) 5 membri, prin consens, de către organizaţiile patronale reprezentative la nivel local.

(2) Atribuţiile consiliului consultativ se stabilesc prin statut.

(3) Dispoziţiile art.93 alin.(2) se aplică în mod corespunzător şi în cazul membrilor consiliilor consultative.”

b) renumerotarea articolelor în continuare.

Autori: d-nii deputaţi Marian Sârbu şi Ion Giurescu
	Întrucât s-a considerat că este necesar a se stabili prin lege structura organizatorică a fondurilor teritoriale.

Pentru respectarea normelor de tehnică legislativă

	26
	Art.98. Fondurile teritoriale au următoarele atribuţii principale:

a) prestează servicii în scopul prevenirii accidentelor de muncă şi a bolilor profesionale;

b) elaborează studii şi evaluări privind riscul de accidentare şi îmbolnăvire profesională la nivel local;

c) acordă prestaţiile de asigurare prevăzute prin prezenta lege şi întocmesc documentaţia necesară în vederea acordării acestora;

d) înaintează Fondului Naţional spre aprobare documentaţia şi propunerile privind acordarea stimulentelor pentru încurajarea aplicării măsurilor de prevenire la nivel local;

e) ţin evidenţa accidentelor de muncă, a bolilor profesionale şi a costurilor aferente la nivel local.


	Se propune reformularea textului ca art.100, după cum urmează:

“”Art.100. Fondurile teritoriale au următoarele atribuţii:

a) prestează servicii în scopul prevenirii accidentelor de muncă şi a bolilor profesionale;

b) elaborează studii şi evaluări privind riscul de accidentare şi îmbolnăvire profesională la nivel local;

c) acordă prestaţiile de asigurare prevăzute prin prezenta lege şi întocmesc documentaţia necesară în vederea acordării acestora;

d) înaintează Fondului Naţional spre aprobare documentaţia şi propunerile privind acordarea stimulentelor pentru încurajarea aplicării măsurilor de prevenire la nivel local;

e) controlează modul de aplicare al stimulentelor economice în vederea îmbunătăţirii activităţii de prevenire la nivel local;

f) ţin evidenţa accidentelor de muncă, a bolilor profesionale şi a costurilor aferente la nivel local;

g) asigură acordarea de prestaţii medicale prin servicii proprii sau pe bază de contract încheiat cu furnizorii de servicii medicale, potrivit legii;

h) verifică modul în care sunt utilizate prestaţiile băneşti acordate pentru serviciile de reabilitare medicală şi socio-profesională. 

Autor: Ion Giurescu
	Pentru concordanţă în ceea ce priveşte atribuţiile fondurilor teritoriale şi cele ale asociaţiilor profesionale de asigurare.

	27


	Art.99. (1) Persoanele care datorează contribuţii de asigurare pentru accidente de muncă şi boli profesionale pot constitui asociaţii la nivelul sectoarelor de activitate ale economiei naţionale.

(2) Asociaţiile de asigurare se constituie şi funcţionează ca persoane juridice în condiţiile prezentei legi şi ale Legii nr.21/1924 pentru persoanele juridice (Asociaţiuni şi Fundaţiuni).

(3) În vederea funcţionării asociaţiile de asigurare sunt obligate să solicite autorizarea de către Fondul Naţional.


	Se propune reformularea textului ca art.101, după cum urmează: 

“Art.101. (1) Persoanele care datorează contribuţii de asigurare pentru accidente de muncă şi boli profesionale pot constitui asociaţii la nivelul sectoarelor de activitate ale economiei naţionale.

(2) Asociaţiile de asigurare sunt organisme paritare, se constituie şi funcţionează ca persoane juridice în condiţiile prezentei legi şi ale Legii nr.21/1924 pentru persoanele juridice (Asociaţiuni şi Fundaţiuni).

(3) Asociaţiile de asigurare îşi pot elabora regulamente şi instrucţiuni proprii.

(4) În vederea funcţionării, asociaţiile de asigurare sunt obligate să solicite autorizarea de către Fondul Naţional.

Autor: dl deputat Ion Giurescu 
	Pentru clarificarea structurii şi competenţelor la nivelul asociaţiilor de asigurare.

	28
	Art.102. Cererea de acordare a personalităţii juridice se adresează instanţei judecătoreşti competentă teritorial, însoţită de următoarele documente:

a) actul constitutiv al asociaţiei;

b) statutul asociaţiei;

c) avizul Ministerului Muncii şi Protecţiei Sociale şi al ministerului de resort;

d) autorizaţia eliberată de Fondul Naţional.
	Se propune reformularea textului ca art.104, după cum urmează: 

“Art.104. Cererea de acordare a personalităţii juridice se adresează instanţei judecătoreşti competentă teritorial, însoţită de următoarele documente:

a) actul constitutiv al asociaţiei;

b) statutul asociaţiei;

c) avizul Ministerului Muncii şi Protecţiei Sociale.”

Autor: dl deputat Ion Giurescu 
	Pentru concordanţă cu prevederile Legii nr.21/1924.

	29
	Art.103. Asociaţiile de asigurare exercită următoarele atribuţii:

a) acordă prestaţiile de asigurare prevăzute prin prezenta lege;

b) prestează servicii în scopul prevenirii accidentelor de muncă şi bolilor profesionale;

c) elaborează studii şi evaluări privind riscul de accidentare şi îmbolnăvire profesională;

d) aplică măsuri de stimulare economică pentru a încuraja efortul de aplicare a măsurilor de prevenire a accidentelor de muncă şi bolilor profesionale;

e) ţin evidenţa accidentelor de muncă şi bolilor profesionale, a prestaţiilor acordate şi a costurilor aferente;

f) asigură acordarea de prestaţii medicale prin servicii proprii sau pe bază de contract încheiat cu furnizorii de servicii medicale, potrivit legii.


	Se propune reformularea textului ca art.105, după cum urmează:

“Art.105. Asociaţiile de asigurare exercită următoarele atribuţii:

a) prestează servicii în scopul prevenirii accidentelor de muncă şi bolilor profesionale;

b) acordă prestaţiile de asigurare prevăzute prin prezenta lege şi întocmesc documentaţia necesară în vederea acordării acestora;

c) elaborează studii şi evaluări privind riscul de accidentare şi îmbolnăvire profesională;

d) aplică măsuri de stimulare economică pentru a încuraja efortul de aplicare a măsurilor de prevenire a accidentelor de muncă şi bolilor profesionale;

e) controlează modul de aplicare al stimulentelor economice în vederea îmbunătăţirii activităţii de prevenire;
f) ţin evidenţa accidentelor de muncă şi bolilor profesionale, a prestaţiilor acordate şi a costurilor aferente;

g) asigură acordarea de prestaţii medicale prin servicii proprii sau pe bază de contract încheiat cu furnizorii de servicii medicale, potrivit legii.
h) verifică modul în care sunt utilizate prestaţiile băneşti acordate pentru serviciile de reabilitare medicală şi socio-profesională.”
Autor: dl deputat Ion Giurescu  
	Pentru concordanţă între atribuţiile fondurilor teritoriale şi cele ale asociaţiilor de asigurare.

	30
	Art.104. Patrimoniul asociaţiei de asigurare se consituie din:

a) cotizaţii vărsate de membrii asociaţi;

b) donaţii şi alte liberalităţi;

c) subvenţii acordate de la bugetul de stat;

d) orice alte surse legale.


	Se propune reformularea textului ca art.106, după cum urmează: 

“Art.106. Patrimoniul asociaţiei de asigurare se consituie din:

a) cotizaţii de membru, stabilite de comun acord de către membrii asociaţi;

b) donaţii şi alte liberalităţi;

c) subvenţii acordate de la bugetul de stat;

d) orice alte surse legale.”

Autor: dl deputat Ion Giurescu 
	Pentru o mai corectă formulare.

	31
	Art.106. Din organul exeutiv al asociaţiei fac parte de drept un delegat al Fondului Naţional şi cel puţin un reprezentant al salariaţilor din sectorul de activitate respectiv.


	Se propune reformularea textului ca art.108, după cum urmează: 

“Art.108. La şedinţele organului de conducere al asociaţiilor participă un delegat al Fondului Naţional, fără drept de vot.”

Autor: dl deputat Ion Giurescu 
	Pentru a evita intervenţia Fondului Naţional în problemele interne ale asociaţiilor.

	32
	Art.109. Nivelul salariului de bază pentru Preşedintele Fondului Naţional, a salariilor de bază precum şi a celorlalte drepturi ale personalului angajat al Fondului Naţional şi al fondurilor teritoriale, precum şi indemnizaţiile membrilor consiliului de administraţie se stabilesc potrivit legii.


	Se propune reformularea textului ca art.111, după cum urmează: 

“Art.111. (1) Salarizarea şi alte drepturi ale preşedintelui şi ale personalului din aparatul propriu al Fondului Naţional şi indemnizaţiile membrilor consiliului de administraţie al acestuia, precum şi salarizarea şi alte drepturi ale personalului fondurilor teritoriale şi indemnizaţiile membrilor consiliilor consultative ale acestora se stabilesc prin lege.

(2) Până la intrarea în vigoare a legii prevăzute la alin.(1), salarizarea personalului Fondului Naţional se face potrivit anexei nr.V la Legea nr.154/1998 cu modificările ulterioare.

(3) Până la intrarea în vigoare a legii prevăzute la alin.(1) membrii consiliului de administraţie al Fondului Naţional, care participă la şedinţe, cu excepţia preşedintelui, beneficiază de o indemnizaţie de şedinţă de 10% din salariul preşedintelui. Totalul sumelor cuvenite unui membru al consiliului de administraţie, ca urmare a participării la şedinţe, nu poate depăşi, într-o lună, 20% din salariul lunar al preşedintelui.

(4) Prevederile alineatului precedent se aplică în mod corespunzător şi membrilor care fac parte din consiliile consultative, drepturile acestora calculându-se în raport cu salariul lunar al directorului executiv.

(5) Echivalarea funcţiilor de conducere şi execuţie ale personalului din Fondul Naţional şi din fondurile teritoriale se face în conformitate cu tabelul prezentat în anexa 1 care face parte integrantă din prezenta lege.”

Autor: dl deputat Ion Giurescu 
	Întrucât s-a considerat necesar a se preciza modalitatea de salarizare a personalului şi echivalarea funcţiilor până la intrarea în vigoare a legii speciale cu acest obiect.

	33
	Art.113. (1) Tarifele şi clasele de risc se stabilesc potrivit normelor metodologice de calcul al contribuţiei de asigurare pentru accidente de muncă şi boli profesionale, elaborate de Fondul Naţional şi care se aprobă prin Hotărâre a Guvernului.

(2) Tarifele şi clasele de risc se revizuie o dată la 4 ani.


	Se propune reformularea textului ca art.115, după cum urmează:

“Art.115. (1) Tarifele şi clasele de risc se stabilesc potrivit normelor metodologice de calcul al contribuţiei de asigurare pentru accidente de muncă şi boli profesionale, elaborate de Fondul Naţional şi care se aprobă prin Hotărâre a Guvernului.

(2) Tarifele şi clasele de risc se revizuie o dată la 4 ani.

(3) Pentru prima perioadă de funcţionare a Fondului Naţional tarifele şi clasele de risc se pot modifica şi la un interval de timp mai scurt de 4 ani dar numai o singură dată.”

Autor: dl deputat Ion Giurescu 
	Introducerea unui alineat nou s-a propus pentru a se acorda posibilitatea modificării tarifelor şi claselor de risc la un interval de timp mai scurt în prima perioadă de funcţionare, având în vedere insuficienţa datelor necesare la stabilirea contribuţiilor.

	34
	Art.115. (1) Baza de calcul pentru contribuţia datorată de persoanele prevăzute la art.110 lit.a), o reprezintă fondul brut anual de salarii realizat.

(2) În situaţia în care într-o unitate există activităţi încadrate în mai multe clase de risc, baza de calcul o reprezintă fondul de salarii corespunzător activităţilor încadrate în fiecare clasă de risc.

(3) Cotele de contribuţie datorate de angajatori în funcţie de clasa de risc se vor situa în limita unui procent minim de 0,3% şi a unui procent maxim de 3% aplicat asupra fondului brut de salariu.

(4) La nivel naţional valoarea cotei medii de contribuţie este de 1% aplicată asupra fondului total brut de salariu.


	Se propune reformularea textului ca art.117, după cum urmează:

“Art.117. (1) Baza de calcul pentru contribuţia datorată de persoanele prevăzute la art.112 lit.a), o reprezintă fondul brut anual de salarii realizat.

(2) În situaţia în care într-o unitate există activităţi încadrate în mai multe clase de risc, baza de calcul o reprezintă fondul de salarii corespunzător activităţilor încadrate în fiecare clasă de risc.

(3) Cotele de contribuţie datorate de angajatori în funcţie de clasa de risc se vor situa în limita unui procent minim de 0,5% şi a unui procent maxim de 4% aplicat asupra fondului brut de salariu.”

Autori: d-nii deputaţi Ion Giurescu, Ioan Roşca, Smaranda Dobrescu şi Marian Sârbu
	Modificarea limitelor minime şi maxime ale contribuţiilor s-a propus având în vedere preluarea de către Fondul Naţional a plăţilor pentru primele 25 de zile de incapacitate temporară de muncă.

Eliminarea alin.(4) s-a propus întrucât s-a considerat a fi inutil.

	35


	Art.116. (1) Contribuţia datorată de persoanele fizice prevăzute la art.110 lit.b) este unică, indiferent de activitatea prestată şi se aprobă prin hotărâre a Guvernului, la propunerea Fondului Naţional, în limita maximă de 1% aplicată asupra venitului lunar asigurat.

(2) Baza de calcul pentru aceste contribuţii o reprezintă venitul lunar asigurat prevăzut în contractul de asigurare, care nu poate fi mai mic de ¼ din salariul mediu brut lunar pe economia naţională.
	Se propune înlocuirea sintagmei “art.110 lit.b)” cu sintagma “art.112 lit.b)”.

Autor: dl deputat Ion Giurescu 
	Ca urmare a renumerotării articolelor.

	36
	Art.121. Modificarea termenelor de plată prevăzute la art.120 lit.a) şi b) se comunică de către angajator fondului teritorial sau după caz asociaţiei de asigurare, la data intervenirii modificării.


	Se propune înlocuirea sintagmei “art.120 lit.a) şi lit.b)” cu sintagma “art.122 lit.a) şi lit.b)”.

Autor: dl deputat Ion Giurescu 
	Ca urmare a renumerotării articolelor.

	37
	Art.122. (1) Neplata contribuţiei de asigurare pentru accidente de muncă şi boli profesionale la termenele stabilite conform art.120, generează plata unor majorări calculate pentru fiecare zi de întârziere, până la data achitării sumei datorate, inclusiv.


	Se propune înlocuirea sintagmei “art.120” cu sintagma “art.122”.

Autor: dl deputat Ion Giurescu 
	Ca urmare a renumerotării articolelor.

	38
	Art.123. În cazul neachitării în termenele prevăzute de art.120 a contribuţiilor datorate, Fondul Naţional prin intermediul fondurilor teritoriale, procedează la aplicarea măsurilor de executare silită, conform dispoziţiilor legale privind executarea creanţelor bugetare.


	Se propune reformularea textului ca art.125, după cum urmează: 

“Art.125. În cazul neachitării în termenele prevăzute de art.122 a contribuţiilor datorate, Fondul Naţional prin intermediul fondurilor teritoriale, sau al asociaţiilor de asigurare mandatate după caz, procedează la aplicarea măsurilor de executare silită, conform dispoziţiilor legale privind executarea creanţelor bugetare.”

Autor: dl deputat Ion Giurescu 
	

	39
	Art.127. (2) Valoarea majorărilor sau a reducerilor se orientează după unul sau mai multe dintre următoarele criterii:

a) numărul accidentelor de muncă şi a bolilor profesionale – pe o perioadă de referinţă;

b) gravitatea consecinţelor accidentelor de muncă şi a bolilor profesionale;

c) volumul cheltuielilor pentru prestaţii şi servicii.


	Se propune înlocuirea sintagmei “se orientează” cu sintagma “se stabileşte”.

Autor: dl deputat Marian Sârbu
	Pentru o mai corectă formulare.

	40
	Capitolul X

BUGETUL ASIGURĂRII PENTRU ACCIDENTE DE MUNCĂ ŞI BOLI PROFESIONALE


	Se propune înlocuirea cuvântului “asigurării” cu “asigurărilor”.

Autor: dl deputat Marian Sârbu
	Pentru o mai corectă formulare.

	41
	Art.128. (1) Bugetul asigurării pentru accidente de muncă şi boli profesionale cuprinde veniturile, cheltuielile şi rezultatele financiare.

(2) Bugetul asigurării pentru accidente de muncă şi boli profesionale se elaborează în baza propunerilor înaintate Guvernului de către Fondul Naţional.


	Se propune reformularea textului ca art.130, după cum urmează:

“Art.130. (1) Bugetul asigurărilor pentru accidente de muncă şi boli profesionale cuprinde veniturile şi cheltuielile.

(2) Guvernul elaborează anual, pe baza propunerilor Fondului Naţional, proiectul bugetului asigurărilor pentru accidente de muncă şi boli profesionale, pe care îl supune aprobării Parlamentului.”

Autor: d-na deputat Smaranda Dobrescu
	Pentru o mai corectă formulare.

Pentru precizarea modalităţilor de elaborare şi aprobare a bugetului.

	42
	Art.129. Veniturile bugetului asigurării pentru accidente de muncă şi boli profesionale se constituie din: contribuţiile persoanelor juridice şi fizice care încheie asigurarea, dobânzi, majorări pentru plata cu întârziere a contribuţiilor şi alte venituri, potrivit legii.
	Se propune înlocuirea cuvântului “asigurării” cu “asigurărilor”.

Autor: dl deputat Marian Sârbu
	Pentru uniformitatea formulării.

	43
	Art.131. Cheltuielile bugetului asigurării pentru accidente de muncă şi boli profesionale se constituie din:

a) cheltuieli necesare pentru acoperirea contravalorii prestaţiilor şi serviciilor de asigurare şi a serviciilor de prevenire a accidentelor de muncă şi a bolilor profesionale;

b) cheltuieli de organizare şi funcţionare a sistemului de asigurare pentru accidente de muncă şi boli profesionale în limita unui procent de 5% aplicat cheltuielilor anuale totale prevăzute prin bugetul asigurărilor pentru accidente de muncă şi boli profesionale;

c) cheltuieli pentru finanţarea unor investiţii proprii, cu avizul Ministerului Muncii şi Protecţiei Sociale.
	Se propune:

a) înlocuirea cuvântului “asigurării” cu “asigurărilor”.

b) înlocuirea, la lit.b), a sintagmei “aplicat cheltuielilor” cu sintagma “aplicat veniturilor”.

Autor: d-nii deputaţi Ion Giurescu şi Marian Sârbu
	Pentru corectarea unei erori materiale şi pentru uniformitatea formulării.

	44
	Art.133. Deficitul bugetului de asigurare pentru accidente de muncă şi boli profesionale se acoperă, în ordine, din:

a) disponibilităţile bugetului din anii precedenţi;

b) fondul de rezervă;

c) bugetul de asigurări sociale de stat.


	Se propune reformularea textului ca art.135, după cum urmează: 

“Art.135. Deficitul bugetului de asigurare pentru accidente de muncă şi boli profesionale se acoperă, în ordine, din:

a) disponibilităţile bugetului din anii precedenţi;

b) fondul de rezervă;

c) bugetul de stat.”

Autor: dl deputat Ion Giurescu
	Pentru corelare cu prevederile art.128 reformulat ca art.130.

	45
	Art.138. Constituie contravenţii următoarele fapte dacă nu sunt săvârşite în astfel de condiţii încât, potrivit legii penale, să constituie infracţuni şi se sancţionează cu amendă de la 2.000.000 lei la 5.000.000 lei:

a) nedepunerea la termen a declaraţiei prevăzute la art.10, art.11 alin.(1) şi art.12;

b) nerespectarea obligaţiei de comunicare prevăzută la art.11 alin (2) şi art.68;

c) refuzul de a pune la dispoziţia organelor de control a informaţiilor solicitate potrivit art.76 şi art.118;

d) nerespectarea metodologiei de încadrare în clasele de risc prevăzute la art.113 şi art.114;

e) nerespectarea prevederilor art.115 alin.(1) şi alin (2) şi ale art.116 alin (2) privind baza de calcul a contribuţiilor;

f) nerespectarea prevederilor art.111, art.112, art.115 alin (3) şi art.116 alin (1) privind stabilirea contribuţiei de asigurare şi a cotelor acestei contribuţii;

g) furnizarea de informaţii eronate la stabilirea contribuţiei datorate sau a prestaţiilor cuvenite dacă fapta nu este săvârşită cu intenţie;

h) nerespectarea obligaţiei de plată prevăzută la art.14.


	Se propune reformularea textului ca art.140, după cum urmează: 

“Art.140. Constituie contravenţii următoarele fapte dacă nu sunt săvârşite în astfel de condiţii încât, potrivit legii penale, să constituie infracţuni şi se sancţionează cu amendă de la 2.000.000 lei la 5.000.000 lei:

a) nedepunerea la termen a declaraţiei prevăzute la art.10, art.11 alin.(1) şi art.12;

b) nerespectarea obligaţiei de comunicare prevăzută la art.11 alin (2) şi art.68;

c) refuzul de a pune la dispoziţia organelor de control a informaţiilor solicitate potrivit art.75 şi art.120;

d) nerespectarea metodologiei de încadrare în clasele de risc prevăzute la art.115 şi art.116;

e) nerespectarea prevederilor art.117 alin.(1) şi alin (2) şi ale art.118 alin.(2) privind baza de calcul a contribuţiilor;

f) nerespectarea prevederilor art.113, art.114, art.117 alin(3) şi art.118 alin.(1) privind stabilirea contribuţiei de asigurare şi a cotelor acestei contribuţii;

g) furnizarea de informaţii eronate la stabilirea contribuţiilor datorate sau a prestaţiilor cuvenite dacă fapta nu este săvârşită cu intenţie;

h) nerespectarea obligaţiei de plată prevăzută la art.14.

(2) Cuantumul amenzilor prevăzute la alin,(1) se poate modifica prin hotărâre a Guvernului.”

Autor: dl deputat Ion Giurescu 
	Ca urmare a renumerotării articolelor.

S-a propus introducerea unui text nou ca alin.(2) pentru a da posibilitatea actualizării cuantumurilor amenzilor.

	46
	Art.139. (2) În caz de constatare a unei situaţii care se încadrează la art.136 şi 137, persoanele abilitate prevăzute la alin.(1) vor sesiza de îndată organele de urmărire penală competente, potrivit legii.


	Se propune înlocuirea sintagmei “art.136 şi 137” cu sintagma “art.138 şi art.139”.

Autor: dl deputat Ion Giurescu 
	Ca urmare a renumerotării articolelor.

	47
	Art.141. Amenzile contravenţionale aplicate conform prevederile prezentei legi, se fac venit la bugetul asigurării pentru accidente de muncă şi boli profesionale.


	Se propune înlocuirea cuvântului “asigurării” cu “asigurărilor”.

Autor: dl deputat Marian Sârbu
	Pentru uniformitatea formulării.

	48
	Capitolul XII

JURISDICŢIA ASIGURĂRII PENTRU ACCIDENTE DE MUNCĂ ŞI BOLI PROFESIONALE


	Se propune înlocuirea cuvântului “asigurării” cu “asigurărilor”.

Autor: dl deputat Marian Sârbu
	Pentru uniformitatea formulării.

	49
	Art.142. Jurisdicţia asigurărilor pentru accidente de muncă şi boli profesionale se realizează prin secţiile de asigurări sociale sau după caz prin completele specializate pentru asigurări sociale, constituite la nivelul tribunalelor şi curţilor de apel, cu respectarea condiţiilor prevăzute de Legea nr. 92/1992 pentru organizarea judecătorească.


	Se propune reformularea textului ca art.144, după cum urmează: 

“Art.144. Jurisdicţia asigurărilor pentru accidente de muncă şi boli profesionale se realizează prin secţiile de asigurări sociale sau după caz prin completele specializate pentru asigurări sociale, constituite la nivelul tribunalelor şi curţilor de apel, cu respectarea condiţiilor prevăzute de Legea nr. 92/1992 pentru organizarea judecătorească, cu modificările ulterioare.”

Autor: dl deputat Marian Sârbu
	Pentru a avea în vedere actul normativ actualizat.

	50
	Art.146. Prevederile prezentei legi referitoare la jurisdicţia asigurărilor pentru accidente de muncă şi boală profesională se completează cu dispoziţiile codului de procedură civilă, ale Legii nr.92/1992 republicată, precum şi cu orice alte dispoziţii în materie.


	Se propune reformularea textului ca art.148, după cum urmează: 

“Art.148. Prevederile prezentei legi referitoare la jurisdicţia asigurărilor pentru accidente de muncă şi boală profesională se completează cu dispoziţiile codului de procedură civilă, ale Legii nr.92/1992 cu modificările ulterioare, precum şi cu orice alte dispoziţii în materie.”

Autor: dl deputat Marian Sârbu
	Pentru uniformitatea exprimării.

	51
	Art.149. Prezenta lege intră în vigoare la data de 1 ianuarie 2000, cu excepţia prevederilor referitoare la organizarea sistemului de asigurare pentru accidente de muncă şi boli profesionale, precum şi a celor referitoare la constituirea fondului iniţial de asigurare pentru accidente de muncă şi boli profesionale.


	Se propune reformularea textului ca art.151, după cum urmează:

“Art.151. Prezenta lege intră în vigoare la data de 1 ianuarie 2000, cu excepţia prevederilor referitoare la organizarea sistemului de asigurare pentru accidente de muncă şi boli profesionale, precum şi a celor referitoare la constituirea fondului iniţial de asigurare pentru accidente de muncă şi boli profesionale, care intră în vigoare la data publicării în Monitorul Oficial.”

Autor: dl deputat Marian Sârbu
	Pentru precizarea momentului intrării în vigoare a prevederilor 

	52
	Art.152. (1) În perioada 1 ianuarie 1999 şi 1 ianuarie 2000, angajatorii datorează o contribuţie fixă de 0,5% raportat la fondul de salarii destinată finanţării organizării activităţii Fondului Naţional şi constituirii fondului iniţial pentru funcţionarea sistemului de asigurare pentru accidente de muncă şi boli profesionale. 


	Se propune reformularea textului ca art.154, după cum urmează: 

“Art.154. (1) În termen de 12 luni de la data publicării prezentei legi în Monitorul Oficial al României, angajatorii datorează o contribuţie fixă de 0,5% raportat la fondul de salarii destinată exclusiv finanţării organizării activităţii Fondului Naţional şi constituirii fondului iniţial pentru funcţionarea sistemului de asigurare pentru accidente de muncă şi boli profesionale.”

Autor: dl deputat Marian Sârbu
	Pentru o mai corectă formulare.

	53
	Art.153. În termen de 6 luni de la publicarea prezentei legi Ministerul Muncii şi Protecţiei Sociale, Ministerul Finanţelor şi Ministerul Sănătăţii, vor elabora Normele metodologice de aplicare a acestei legi, care se publică în Monitorul Oficial al României.


	Se propune reformularea textului ca art.155, după cum urmează: 

“Art.155. În termen de 6 luni de la publicarea prezentei legi în Monitorul Oficial al României, Ministerul Muncii şi Protecţiei Sociale, Ministerul Finanţelor şi Ministerul Sănătăţii, vor elabora Normele metodologice de aplicare a acestei legi, care se publică în Monitorul Oficial al României.”

Autor: dl deputat Marian Sârbu
	Pentru o mai corectă formulare.


	54
	__


	Se propune introducerea unui text nou, ca ANEXĂ, cu următorul cuprins:

“ANEXĂ

TABEL

privind echivalarea funcţiilor de conducere şi de execuţie ale personalului din Fondul Naţional de asigurare pentru accidente de muncă şi boli profesionale


	S-a considerat necesară completarea textului legii cu prevederile referitoare la echivalarea funcţiilor.

	
	
	Nr. crt.
	Funcţiile de conducere din cadrul Fondului Naţional de asigurare pentru accidente de muncă şi boli profesionale
	Funcţia cu care se face echivalarea
	Anexa la Legea 

nr.154/1998, cu modificările ulterioare, conform căreia se face echivalarea funcţiei
	

	
	
	I
	Fondul Naţional de asigurare pentru accidente de muncă şi boli profesionale 
	
	
	

	
	
	1
	Preşedinte
	Secretar 

de stat
	Anexa nr.II/2,

poziţia 5
	

	
	
	2
	Director general executiv
	Subsecretar de stat
	Anexa nr.II/2,

poziţia 6
	

	
	
	II
	Fondurile teritoriale de asigurare pentru accidente de muncă şi boli profesionale 
	
	
	

	
	
	1
	Director executiv
	Director general
	Anexa nr.III,

poziţia 1
	

	
	
	Autor: dl deputat Ion Giurescu 
	


În cursul dezbaterii în comisie, următoarele amendamente nu au fost acceptate:

	Nr. crt.
	Articolul

(textul iniţial)
	Amendamentul propus şi autorul acestuia
	Motivare

	0
	1
	2
	3

	1
	__
	Comisia pentru sănătate şi familie propune ca în tot cuprinsul legii să se înlocuiască sintagma “medicul asiguratorului” cu sintagma “medicul specialist”.


	Argumente pentru susţinere:

Pentru o exprimare completă şi corectă. Medicul asiguratorului nu are pregătirea profesională pentru toate specialităţile medicale.

Argumente pentru respingere:

S-a considerat că sintagma “medicul asiguratorului” defineşte mai bine poziţia acestuia în cadrul organismului de asigurare.



	2
	Art.21. Asiguratorul are obligaţia de a-şi organiza activitatea pentru realizarea obiectivelor prevăzute la art.20 precum şi de a păstra confidenţialitatea tuturor informaţiilor la care are acces în scopul realizării acestor obiective.


	Comisia pentru sănătate şi familie propune reformularea textului după cum urmează:

“Art.21. Asiguratorul are obligaţia de a respecta şi de a supraveghea aplicarea Normelor generale de protecţia muncii elaborate de către Ministerul Muncii şi Protecţiei Sociale precum şi Normele privind protecţia persoanelor din colectivităţi elaborate de către Ministerul Sănătăţii.”


	Argumente pentru susţinere:

Pentru corelare cu prevederile Legii nr.90/1996 şi Legii nr.100/1998.

Argumente pentru respingere:

Nu s-a acceptat reformularea întrucât s-a considerat că implicit caracterul obligatoriu al normelor menţionate presupune şi respectarea acestora de către asiguratori.



	3
	Art.31. (1) Personalul medical şi unităţile prestatoare de servicii medicale se stabilesc de asigurator în colaborare cu casele de asigurări de sănătate sau după caz direct cu unităţi specializate.


	Comisia pentru sănătate şi familie propune eliminarea sintagmei “sau după caz direct cu unităţi specializate” din finalul textului.
	Argumente pentru susţinere:

Pentru corelare cu prevederile Legii nr.145/1997.

Argumente pentru respingere:

S-a considerat că pot exista  şi asemenea unităţi specializate, de exemplu clinici particulare, care, în condiţiile unei pieţe concurenţiale, pot oferi servicii calitativ superioare, la preţuri similare.



	4
	Art.33. Prestaţiile şi serviciile pentru reabilitare profesională se acordă de către asigurator la solicitarea asiguraţilor care, deşi nu şi-au pierdut complet capacitatea de muncă, nu mai pot desfăşura activitatea pentru care s-au calificat, ca urmare a unui accident de muncă sau boală profesională.


	Comisia pentru sănătate şi familie propune reformularea textului după cum urmează: 

“Art.33. ​La recomandarea medicului specialist, prestaţiile şi serviciile pentru reabilitare profesională se acordă de către asigurator la solicitarea asiguraţilor care, deşi nu şi-au pierdut complet capacitatea de muncă, nu mai pot desfăşura activitatea pentru care s-au calificat, ca urmare a unui accident de muncă sau boală profesională.”


	Argumente pentru susţinere:

Numai medicul specialist poate să facă o asemenea recomandare.

Argumente pentru respingere:

Deoarece decizia acordării prestaţiilor şi serviciilor aparţine în întregime asiguratorului, iar medicul care face această recomandare va fi ales de către acesta.

	5
	Art.40. Durata de acordare a indemnizaţiei pentru incapacitate temporară de muncă este de 180 de zile în intervalul de un an, socotită din prima zi de concediu medical.


	Comisia pentru sănătate şi familie propune înlocuirea sintagmei “în intervalul de un an” cu sintagma “pe ultimele 12 luni”.
	Argumente pentru susţinere:

Pentru folosirea termenului consacrat.

Argumente pentru respingere:

Întrucât textul a fost coroborat cu textul proiectului de lege privind pensiile şi alte drepturi de asigurări sociale.

	6
	Art.48. (2) Nerespectarea programului individual de recuperare, din motive nejustificate, atrage suspendarea plăţii indemnizaţiei de invaliditate.
	Comisia pentru sănătate şi familie propune reformularea textului după cum urmează:

“Art.48. (2) Nerespectarea recomandărilor de tratament medico-chirurgical, din motive nejustificate, atrage suspendarea plăţii indemnizaţiei de invaliditate.”


	Argumente pentru susţinere:

Pentru o exprimare mai cuprinzătoare.

Argumente pentru respingere:

S-a considerat că textul iniţial este mai corect formulat.



	7
	Art.49. În cazul asiguraţilor încadraţi în gradul III de invaliditate, medicul asiguratorului decide în funcţie de rezultatele programelor de recuperare, una dintre următoarele măsuri:

a) menţinerea gradului de reducere a capacităţii de muncă;

b) schimbarea gradului de reducere a capacităţii de muncă.


	Comisia pentru sănătate şi familie propune înlocuirea sintagmei “medicul asiguratorului” cu sintagma “comisia de expertiză şi recuperare a capacităţii de muncă”.
	Argumente pentru susţinere:

Pentru respectarea prevederilor legale în vigoare.

Argumente pentru respingere:

Deoarece este normal ca medicul asiguratorului să joace un rol în acest context. 

	8
	Art.66. (1) Admiterea sau respingerea cererii se face prin decizie emisă de asigurator în termen de 20 de zile de la data depunerii cererii.
	Comisia pentru drepturile omului, culte şi problemele minorităţilor naţionale, prin d-nii deputaţi Tănase Tăvală şi Ion Pintea, propune reformularea textului după cum urmează:

“Art.66. (1) Admiterea sau respingerea cererii se face prin decizie emisă de asigurator în termen de 15 de zile de la data depunerii cererii.”


	Argumente pentru susţinere:

Dată fiind gravitatea motivului pentru care se acordă ajutorul, lucrările în vederea admiterii sau respingerii cererii trebuie efectuate într-un inmterval de timp mai scurt, pentru a veni oportun în sprijinul familiei celui decedat.

Argumente pentru respingere:

Întrucât ajutorul de deces din prezenta lege reprezintă o completare la aceeaşi prestaţie, acordată prin proiectul legii pensiilor şi necesită o perioadă de timp suficientă pentru stabilirea dreptului.

	9
	Art.68. (1) Angajatorii au obligaţia de a comunica asiguratorului accidentele soldate cu incapacitate de muncă sau cu decesul asiguraţilor.
	Comisia pentru sănătate şi familie propune reformularea textului după cum urmează:

“Art.68. (1) Angajatorii au obligaţia de a comunica asiguratorului, precum şi direcţiei de sănătate publică accidentele soldate cu incapacitate de muncă sau cu decesul asiguraţilor.”


	Argumente pentru susţinere:

Pentru corelare cu prevederile Legii nr.100/1998.

Argumente pentru respingere:

Întrucât nu există nici o legătură între cele două instituţii, iar corelarea cu prevederile Legii nr.100/1998 nu impune acest lucru.

	10
	Art.69. Dacă în urma controalelor medicale periodice, personalul serviciilor medicale de întreprindere constată că există riscul unei îmbolnăviri profesionale, acesta are obligaţia de a semnala de îndată cazul asiguratorului.


	Comisia pentru sănătate şi familie propune eliminarea textului.
	Argumente pentru susţinere:

Întrucât acest text este prevăzut în art.31 din Legea nr.90/1996.

Argumente pentru respingere:

Întrucât în Legea nr.90/1996, art.31 prevede obligaţia comunicării doar către Direcţia de Sănătate Publică fără a se face trimitere la asigurator.

	11
	Art.90, lit.g) şi lit.j)

Pentru realizarea obiectului său de activitate Fondul Naţional are următoarele atribuţii:

(...)

g) îndrumă şi controlează activitatea de prevenire a accidentelor de muncă şi bolilor profesionale desfăşurată de fondurile teritoriale sau de asociaţii;

(...)

j) poate organiza la nivel naţional, la propunerea fondurilor teritoriale sau la propunerea asociaţiilor, activitatea de recuperare funcţională, protezare, reorientare şi recalificare în vederea reintegrării profesionale pentru persoanele care au suferit accidente de muncă şi boli profesionale;


	Comisia pentru sănătate şi familie propune reformularea textului după cum urmează:

“Art.90. Pentru realizarea obiectului său de activitate Fondul Naţional următoarele atribuţii:

g) îndrumă şi controlează activitatea de prevenire a accidentelor de muncă şi bolilor profesionale desfăşurată de fondurile teritoriale sau de asociaţii, în conformitate cu normele elaborate de Ministerul Sănătăţii;

j) poate organiza la nivel naţional, la propunerea fondurilor teritoriale sau la propunerea asociaţiilor, activitatea de reorientare şi recalificare în vederea reintegrării profesionale pentru persoanele care au suferit accidente de muncă şi boli profesionale;”


	Argumente pentru susţinere:

Pentru respectarea prevederilor Legii nr.100/1998 şi pentru a evita crearea de servicii specializate, paralele cu cele existente.

Argumente pentru respingere:

Întrucât prevenirea nu reprezintă un atribut în exclusivitate al Ministerului Sănătăţii, fiind o activitate care poate fi desfăşurată de orice instituţie acreditată cu respectarea prevederilor în vigoare.

Eliminarea sintagmei de la lit.j) nu a fost acceptată întrucât acestea sunt activităţi proprii oricărui asigurator care plăteşte pentru asemenea servicii.

	12
	Art.96 lit.b)

În îndeplinirea atribuţiilor sale Fondul Naţional îşi constituie servicii specializate pentru urmărirea şi asigurarea:

(...)

b) activităţii de reabilitare medicală şi socio-profesională şi tratament medical;


	Comisia pentru sănătate şi familie propune reformularea textului după cum urmează:

“Art.96. În îndeplinirea atribuţiilor sale Fondul Naţional îşi constituie servicii specializate pentru urmărirea şi asigurarea:

b) activităţii de reabilitare socio-profesională;”
	Argumente pentru susţinere:

Pentru a se evita crearea de servicii specializate, paralele cu cele existente (Legea nr.100/1998).

Argumente pentru respingere:

Întrucât Fondul Naţional trebuie să aibă asemenea servicii specializate pentru care plăteşte.

	13
	Art.98 lit.b)

Fondurile teritoriale au următoarele atribuţii principale:

b) elaborează studii şi evaluări privind riscul de accidentare şi îmbolnăvire profesională la nivel local;


	Comisia pentru sănătate şi familie propune reformularea textului după cum urmează:

“Art.98. Fondurile teritoriale au următoarele atribuţii principale:

b) elaborează studii şi evaluări privind riscul de accidentare şi îmbolnăvire profesională la nivel local, la solicitarea direcţiilor de sănătate publică teritoriale;”


	Argumente pentru susţinere:

Pentru corelare cu prevederile cuprinse în Legea nr.100/1998.

Argumente pentru respingere:

Întrucât nu există nici o raţiune care să impună solicitarea direcţiilor de sănătate publică teritoriale, mai ales că evaluările de risc se realizează în vederea exercitării funcţiei de prevenire.



	14
	Art.103 lit.c) şi lit.f)

Asociaţiile de asigurare exercită următoarele atribuţii:

c) elaborează studii şi evaluări privind riscul de accidentare şi îmbolnăvire profesională; 

f) asigură acordarea de prestaţii medicale prin servicii proprii sau pe bază de contract încheiat cu furnizorii de servicii medicale, potrivit legii;


	Comisia pentru sănătate şi familie propune reformularea textului după cum urmează:

“Art.103. Asociaţiile de asigurare exercită următoarele atribuţii:

c) elaborează studii şi evaluări privind riscul de accidentare şi îmbolnăvire profesională, la solicitarea direcţiilor de sănătate publică; 

f) asigură acordarea de prestaţii medicale pe bază de contract încheiat cu furnizorii de servicii medicale, potrivit legii;”


	Argumente pentru susţinere:

Pentru corelare cu prevederile cuprinse în Legea nr.100/1998 şi pentru a se evita crearea de servicii specializate, paralele cu cele existente.

Argumente pentru respingere:

Întrucât nu există nici o raţiune care să impună solicitarea direcţiilor de sănătate publică teritoriale, mai ales că evaluările de risc se realizează în vederea exercitării funcţiei de prevenire.

	15
	Art.154. Prezenta lege se completează cu dispoziţiile Legii nr.90/1996 privind protecţia muncii, ale Legii nr.32/1968 privind stabilirea şi sancţionarea contravenţiilor, republicată, cu modificările şi completările ulterioare, ale Legii nr.87/1994 pentru combaterea evaziunii fiscale, precum şi cu dispoziţiile legislaţiei de asigurări sociale.


	Comisia pentru sănătate şi familie propune reformularea textului după cum urmează:

“Art.154. Prezenta lege se completează cu dispoziţiile Legii nr.90/1996 privind protecţia muncii, ale Legii nr.100/1998 privind asistenţa de sănătate publică, ale Legii nr.32/1968 privind stabilirea şi sancţionarea contravenţiilor, republicată, cu modificările şi completările ulterioare, ale Legii nr.87/1994 pentru combaterea evaziunii fiscale, precum şi cu dispoziţiile legislaţiei de asigurări sociale.”


	Argumente pentru susţinere:

Pentru o enunţare completă a tuturor actelor normative în materie.

Argumente pentru respingere:

Întrucât prezenta lege nu completează şi nici nu contravine Legii nr.100/1998.

